Three Lions

**Three Lions** (), ամբողջական անվանումը՝ **Three Lions (Football's Coming Home)** (), բրիտանական The Lightning Seeds ռոք խմբի և Fantasy Football League ֆուտբոլային կատակերգական ծրագրի հաղորդավարներ, կատակերգուներ Դեյվիդ Բադդիելի և Ֆրենկ Սքիների երգը։ Թողարկվել է 1996 թվականի մայիսի 20-ին՝ ֆուտբոլի Եվրոպայի առաջնության նախօրեին, որը պետք է կայանար Անգլիայում։ Երգի հեղինակներն են Lightning Seeds խմբի վոկալիստ Յան Բրաուդին, Դեյվիդ Բեդդիելը և Ֆրենկ Սքինները։ Նրանք բոլորն էլ կատարում են վոկալային հատվածներ ձայնագրության վրա:

Երգն իր անվանումն ստացել է Անգլիայի ֆուտբոլի ազգային հավաքականի և Անգլիայի ֆուտբոլային միություն խորհրդանիշից, որը Անգլիայի ոճավորված զինանշանն է, որը առաջացել է Ռիչարդ I Առյուծասիրտի զինանշանից։ 1996 թվականից սկսած երգը հանդիսանում է Անգլիայի ֆուտբոլի հավաքականի պաշտոնական օրհներգը և փաստացի անգլիական ֆուտբոլի օրհներգը, իսկ նրա երգը միշտ կատարվում է Անգլիայի հավաքականի խաղերում երկրպագուների կողմից։

Սա երեք երգերից մեկն է, որոնք բրիտանական հիթ-շքերթների առաջին հորիզոնականում են հայտնվել տարբեր տեքստերով. մյուսներն են Mambo No. 5-ը (կատարողներ՝ Լու Բեգա և Բոբ շինարար) և Do They Know It's Christmas? (կատարողներ՝ Band Aid, Band Aid 20 և Band Aid 30 )։ Անգլիայի հավաքականի մասնակցությամբ յուրաքանչյուր միջազգային մրցաշարի նախօրեին երգը պարբերաբար գլխավորում է Մեծ Բրիտանիայի առաջատար հիթ-շքերթները։

## Երգի տեքստ
Ի տարբերություն ֆուտբոլի մասին բազմաթիվ երգերի, որոնց տեքստերը վստահություն են ներշնչում այս կամ այն թիմի երկրպագուների սրտերում, տեքստի հիմքում ընկած է հիասթափությունը և ձախողումներից հոգնածությունը․ 1966 թվականի աշխարհի առաջնության հաղթանակից հետո անգլիացիները 1996 թվականի Եվրոպայի առաջնության նախօրեին չեն կարողացել հաղթել ոչ մի մրցաշար, ինչի հետևանքով նրանց երկրպագուները ամեն անգամ հիասթափություն էին ապրում։ Ձայնագրությունը պարունակում է հաղորդումների հատվածներ, որոնցում տարբեր ֆուտբոլային մեկնաբաններ արտահայտում են իրենց վատատեսական տեսակետները։

* Ալան Հանսեն՝ «Վատ լուրեր անգլիացիների համար, կարծում եմ» ()։
* Թրևոր Բրուքինգ՝ «Մենք բավականաչափ կրեատիվ և պոզիտիվ չենք» ()։ 
* Ջիմի Հիլլ՝ «Մենք կշարունակենք վատ արդյունքներ ունենալ» ()։

Սակայն այս անհաջողությունների ֆոնին քնարական հերոսը հրաժարվում է հանձնվել՝ կրկին մրցաշարի նախօրեին չեմպիոնության հույս ստանալով՝ «I know that was then, but it could be again» ()։ Երգում հնչող երգչախումբը երգում է՝ «It's coming home, it's coming home, it's coming — football's coming home» (), որը խորհրդանշում է ոչ միայն Անգլիայի հավաքականի նախկին փառքի վերածնունդը, այլև ժամանակակից խաղի վերադարձը իր պատմական հայրենիք (մրցաշարի կարգախոսն էր «Football comes home» արտահայտությունը)։ Երգչախումբն արտահայտում է երկրպագուների կույր հավատը, որ 30 տարի անց ազգային թիմը վերջապես կկարողանա նվաճել ևս մեկ գավաթ։

Երգում հիշատակվում են անգլիական   ֆուտբոլի աստղերի անունները և ազգային հավաքականում նրանց ելույթների հետ կապված պահերը։ 
* Բոբի Մուռ — «That tackle by Moore» (), Մուրի դիմակայությունը Ժաիրզինյոյի դեմ 1970 թվականի աշխարհի առաջնությունում
* Գարի Լինեկեր — «When Lineker scored» (), Լինեկերի գոլը կիսաեզրափակիչում Գերմանիայի դեմ 1990 թվականի աշխարհի առաջնությունում
* Բոբի Չարլթոն — «Bobby belting the ball» (), Չարլթոնի հեռավոր գոլը Մեքսիկայի դարպասին 1966 թվականի աշխարհի առաջնությունում
* Նոբի Ստայլզ — «And Nobby dancing» (), Սթայլզի հաղթական պարը գավաթի հետ 1966 թվականի եզրափակիչից հետո։

Համաձայն Ֆրենկ Սքիների ինքնակենսագրության, երրորդ տողը պետք է լիներ «Butcher ready for war» () արտահայտությունը, որը նվիրված էր Թերրի Բուտչերին: 1989 թվականի սեպտեմբերի 6-ին Շվեդիայի դեմ խաղում նա գլուխը կոտրել էր և արյունով ներկել վերնաշապիկը, բայց շարունակել է խաղալ մինչև վերջ: 2021 թվականին Դեյվիդ Բադիելը պատահաբար գտել է թղթի մի կտոր երգի առաջին տեքստով, որը պարունակում էր «Terry Butcher at war» տողը ()։ Տողը փոխելու պատճառը Անգլիայի ֆուտբոլային ասոցիացիայի խնդրանքն էր, որը վերանայում էր տեքստը․ պաշտոնյաները որոշեցին, որ Թերրի Բուտչերի մասին տողը կարող է մեկնաբանվել որպես ֆուտբոլային խուլիգանների հիշատակում, ինչը կարող է հարված հասցնել անգլիացու հեղինակությանը։ Այդուհանդերձ, 1998 թվականին երգը նոր տեքստով վերաձայնագրելիս «ready for war» բառերով տողը նվիրել են Պոլ Ինսուին, որը 1997 թվականին Իտալիայի դեմ խաղում նույնպես հանդիպման զգալի մասը խաղացել է արյունոտ վերնաշապիկով:

Երգի վերջում հնչում են մեկնաբանների մի քանի ձայներ, որոնք արձանագրում են Անգլիայի հավաքականի խաղի դրական պահերը՝

* Ջոն Մոտսոն՝ «Անգլիան արեց դա։ Լրացուցիչ ժամանակի վերջին րոպեին» ()՝ Դեյվիդ Պլատի գոլը Բելգիայի հավաքականի դարպասին 1990 թվականի աշխարհի առաջնությունում։
* Դեյվիդ Կոուլման՝ «Այ սա սեյվ է։ Գորդոն Բենքս» ()՝ Գորդոն Բենքսի սեյվը 1970 թվականի աշխարհի առաջնությունում Պելեի գլխով հարվածից հետո։
* Հարրի Կարպենտեր՝ «Հին ու բարի Անգլիա, Անգլիա, որ չէր կարողանում խաղալ ֆուտբոլ։ Անգլիան այժմ ամեն ինչ ունի իր գրպանում» ()։

Երգի սկզբում երկրպագուների աղաղակները «Բրյոնդբյուի» երկրպագուների ձայներն են «Էնֆիլդում» 1995 թվականի հոկտեմբերին ՈՒԵՖԱ-ի գավաթի խաղում։

The Beautiful Game – Euro 96-ի ալբոմի պաշտոնական ձայնասկավառակի հավաքածուն պարունակում է երկու թրեք, որոնցում Բեդդիելը, Սքիները և Բրաուդին քննարկում են տեքստը: Առաջին թրեքը՝ «Three Lions Version One» պարունակում է այս տեքստային տարբերակը․ «Three Lions on a shirt / Just near where it says Umbro / The white one shows the dirt / The grey one not as much so...»։

«Three Lions Version Two» երգում հեղինակները փորձում են նմանակել հեռուստահաղորդավար Բրյուս Ֆորսայթին, իսկ Սքիները առաջարկում է ծաղրանմանակել նրա «Play Your Cards Right» շոուն և նրա արտահայտությունները, ներառյալ «Nothing for a pair / Dollies dollies do your dealing...» տողերը կրկներգում:

## Հաջողություն
1996 թվականին բրիթ-փոփի ծաղկում էր, և դրա շնորհիվ The Lightning Seeds խումբը հասավ հաջողության երգի հետ: Անգլիան 1996 թվականի Եվրոպայի առաջնությունում հասել է մինչև կիսաեզրափակիչ, իսկ երգը մի շարք աղյուսակներում զբաղեցրել է առաջին հորիզոնականը՝ այն կատարում էին երկրպագուները Շոտլանդիայի, Նիդեռլանդների և Իսպանիայի հավաքականների նկատմամբ Անգլիայի հաղթանակից հետո: Հայտնիությունը այնքան մեծ էր, որ այն կատարում էին նաև ուրիշ երկրպագուներ՝ Գերմանիայի հավաքականի խաղացող Յուրգեն Կլինսմանի վկայությամբ,ով հաղթեց անգլիացիներին և նվաճեց Եվրոն,գերմանացի երկյրպագուները երգեցին երգը մարզադաշտ գնալու ճանապարհին, այնուհետև կատարեցին այն Մայնի Ֆրանկֆուրտում չեմպիոնների հանդիսավոր շքերթի և Եվրոպայի գավաթի խաղարկությունը Ռյոմերի պատշգամբ տեղափոխելու ժամանակ: Գերմանական German Singles Chart չարթում երգը գրավել է 49–րդ հորիզոնականը։ Այն կատարել են գերմանացի երկրպագուները նոր «Ուեմբլիում» 2007 թվականին։

Օրիգինալ տարբերակը մինչ օրս հնչում է միջազգային մրցաշարերում Անգլիայի ֆուտբոլային խաղերի ժամանակ՝ 2006 թվականի աշխարհի գավաթի Պարագվայի դեմ խաղի ժամանակ մեկնաբան Ջոն Մոտսոնն այն անվանել է լավագույն ֆուտբոլային երգ։ 2018 թվականի հունիսի դրությամբ միայն Մեծ Բրիտանիայում վաճառվել է 1,6 միլիոն օրինակ։

### Վերադարձը 2018 թվականին
2018 թվականին UK Singles Chart-ում երգը կրկին հայտնվել է առաջին տեղում, քանի որ Անգլիայի ֆուտբոլի հավաքականը հասել է Ռուսաստանում կայացած աշխարհի առաջնության կիսաեզրափակիչ, իսկ «It's coming home» բառերը սկսեց անհավանական ծավալով մեջբերվել սոցիալական ցանցերում։ Մեծ Բրիտանիայի ձայնագրման արդյունաբերության պատմության մեջ առաջին անգամ նույն երգը տարբեր տարիներին բարձրացել է հիթ-շքերթում առաջին հորիզոնական: UK Singles Chart-ում երգը առաջին տեղում է եղել 2018 թվականի հուլիսի 13-19-ը՝ մինչ այդ պահը երգը եղել է միայն 24-րդ հորիզոնականում։ Սա առաջին դեպքն է Մեծ Բրիտանիայի ձայնագրման արդյունաբերության պատմության մեջ, երբ նույն երգը տարբեր տարիներ գլխավորել է չարթերը։  UK Singles Chart-ում երգը առաջին տեղում է եղել 2018 թվականի հուլիսի 13-ից 19-ը․ մինչ այդ պահը երգը եղել է միայն 24-րդ տեղում:

Այնուամենայնիվ, կիսաեզրափակչում Խորվաթիայից Անգլիայի պարտությունից և 3-րդ տեղի համար խաղում Բելգիայի պարտությունից հետո երգը ի վերջո ընկավ 97-րդ հորիզոնական, որը դարձավ չաթում դիրքեր կորցնելու հակառեկորդ։ Ավելի ուշ այս հակառեկորդը գերազանցել է Wham! խմբի Last Christmas երգը, որը մինչև 2021 թվականի հունվարի 1-ը զբաղեցրել է վստահ 1-ին տեղը, այնուհետև ընդհանրապես դուրս է եկել Top-100-ից, սակայն եթե հաշվի առնենք այն փաստը, որ Top-100-ում Last Christmas-ը ընդհանրապես չի հայտնվել այս անկումից հետո, ապա պաշտոնապես հակառեկորդը տեղեր կորցնելու հակառեկորդը դեռ պատկանում է «Three Lions»–ին։

Խորվաթիայից Անգլիայի պարտությունից հետո աշխարհի առաջնության կիսաեզրափակչում ավագ Լուկա Մոդրիչը հայտարարեց, որ երգը նրա հավաքականի համար բացահայտորեն զզվելի էր թվում և արդյունքում դարձել է լրացուցիչ դրդապատճառ Անգլիային հաղթելու համար: Անգլիացի մարզիչ Գարեթ Սաութգեյթը, ի պատասխան Մոդրիչի պնդումների, հայտարարել է, որ խորվաթները պարզապես չեն հասկանում անգլիական հումորը։

### Երգացանկ
# «Three Lions» – 3:44
# «Three Lions» (Jules Rimet extended mix) – 6:14
# «Three Lions» (karaoke version) – 3:45

## Հիթ-շքերթներ
### Շաբաթական

### Տարեկան հիթ-շքերթներ

### Հավաստագրումներ

## 3 Lions '98

**3 Lions '98**-ը թողարկվել է 1998 թվականին Ֆրանսիայում կայացած աշխարհի առաջնության նախօրեին և դեռևս արդիական է։ Այդ ժամանակԱնգլիան 11 մետրանոցներով պարտվեց գերմանացիներին Եվրոպայի առաջնության կիսաեզրափակչում։  Նոր տարբերակը արդեն Անգլիայի հավաքականի ոչ պաշտոնական հիմնն էր աշխարհի առաջնությունում, բայց կարողացավ շրջանցել պաշտոնական երգ (How Does It Feel to Be) On Top of the World?–ին և կրկին զբաղեցնել առաջին տեղը (պաշտոնականը մնացել է 9-րդ տեղում)։ Երգը սկսվում է մարզադաշտի ձայնագրությամբ, որտեղ երկրպագուները երգում են երգը Եվրոպայի առաջնության ժամանակ, որի ֆոնին լսելի են Ջոնաթան Փիրսի մեկնաբանությունները այն պահին, երբ Գարեթ Սաութգեյթը չխփեց որոշիչ 11 մետրանոցը հետխաղային ժամանակում (Փիրսի խոսքի սեմպլերը այլ խաղերից նույն ձայնագրության մեջ էին):

Երգի տեքստը փոխվել է հաշվի առնելով Եվրո-1996 իրադարձությունները և 1998 թվականի աշխարհի առաջնության ընտրության խաղացողների ելույթները: Երգում մասնավորապես հիշատակվել են հետևյալ խաղացողները՝

* Պոլ Ինս — «Ince ready for war», հարգանքի տուրք է մատուցվում Ինսուին, ով խաղացել է արյունով ներկված մարզաշապիկով (ինչպես և Տերրի Բուտչերը) 1997 թվականին Իտալիայի դեմ ընտրական խաղում, ինչը թույլ տվեց անգլիացիներին ուղիղ դուրս գալ աշխարհի առաջնություն:
* Փոլ Գասքոյն — «Gazza good as before», Պոլ Գասկոյնի վերադարձը շարքեր և Շոտլանդիայի համար նրա գոլը Եվրո-1996-ում
* Ալան Շիրեր — «Shearer certain to score», Ալան Շիրերի հինգ գոլերը և Եվրո 1996-ի լավագույն ռմբարկու մրցանակը, չնայած նրա վատ մարզավիճակին աշխարհի առաջնության նախօրեին
* Ստյուարտ Պիրս — «And Psycho screaming», Սթյուարտ Փիրսի կողմից խփված խաղից հետո տուգանային գոլը Իսպանիայի դեմ քառորդ եզրափակիչում և Փիրսի հաղթական ճիչը, որը ոչ միայն գոլի տոնումն էր, այլ նաև խորհրդանշում էր Փիրսի մեղքի թողությունը 1990 թվականի Աշխարհի գավաթի կիսաեզրափակիչում Գերմանիայի դեմ խաղում նմանատիպ 11 մետրանոց բաց թողնելու համար:
Այնուամենայնիվ, ո՛չ Գասկոյնը, ո՛չ Փիրսը չեն ընդգրկվել Ֆրանսիայում կայանալիք աշխարհի առաջնության հավաքականի վերջնական հայտի մեջ․ երգը թողարկվել է նախքան վերջնական հայտի հրապարակումը: Այս սինգլում թողարկվել են նաև կարաոկե տարբերակ (մինուսային տարբերակ) և «Tout est Possible» երգը (ֆր.՝ «Ամեն ինչ հնարավոր է»), որը հանդիսանում էր երկրպագուների վանկարկումների և մեկնաբանների խոսքերի խառնուրդ (սկզբում խոսքը ֆրանսերենով էր ՝ հիշատակելով Աշխարհի գավաթը):

### Տեսահոլովակ 1998
Աշխարհի առաջնությունից առաջ թողարկվել է տեսահոլովակ, որում անգլիացի երկրպագուները խաղում են գերմանացիների դեմ. անգլիացի երկրպագուների դերում հանդես են եկել Բեդիելը, Սքիները և Բրոուդին: Գերմանացի երկրպագուները կրում էին Շտեֆան Կունցի ազգանունով մարզաշապիկներ (բացառությամբ Յուրգեն Կլինսմանի մարզաշապիկով մեկը), սակայն այդ կադրերը կտրվել էին անպարկեշտ ասոցիացիայի պատճառով. *Kuntz* ազգանունը անգլերենի կանոններով կարդալիս հանգավորվել է cunts բառի հետ (դա հաճախ էին խաղարկում Բեդդիելը և Սքինները): Տեսահոլովակի վերջում Ֆրենկ Սքիները սեխը բռնած ձեռքը թաթախում է կրեմի մեջ, այնուհետև ձեռքը բարձրացնում է այնպես, որ հեռվից թվում է, թե նա պահում է աշխարհի գավաթը։ Այս հատվածը հաճախ ցուցադրվել է գերմանական Das Erste հեռուստաալիքով աշխարհի առաջնության եզրափակիչից առաջ։ Տեսահոլովակում նկարահանվել են Ջեֆրի Հյորստը (հայտնվել է 1996 թվականին), Ջոն Ռեջիսը, Ռոբբի Ուիլյամսը և Քրիս Էվանսը։ 
### Աղյուսակներ
#### Շաբաթական

## Three Lions 2010

Չնայած այն հանգամանքին, որ 2010 թվականի սկզբին Ֆրենկ Սքիները հրաժարվեց հերթական ձայնագրությունից, հետագայում երեքն էլ Ռոբի Ուիլյամսի և Ռասել Բրենդի հետ միասին հավաքեցին The Squad խմբը և ձայնագրեցին նոր տարբերակը, որը պրոդյուսեր էր Թրեվոր Հորնը։ Ձայնագրությանը մասնակցել են ACM Gospel Choir երգչախումբը, սոպրանո Օլիվիա Սեյֆը և մեկնաբան Ջոն Մոտսոնը։ Չարտերում երգը զբաղեցրել է 21-րդ հորիզոնականը, ինչպես նաև ընդգրկվել է «England: The Album 2010» ալբոմում։

### Երգացանկ
**CD սինգլ**
# «Three Lions» (2010 տարբերակ) – 4:17
# «Three Lions» (Օրիգինալ տարբերակ) – 3:36
**Թվային ներբեռնում**
# «Three Lions» (2010 տարբերակ) – 4:17
# «Three Lions» (2010 փոփոխված) – 3:37

**Ասդա CD սինգլ**

# «Three Lions» (2010 տարբերակ) – 4:17
# «Three Lions» (2010 Ասդա երգչախմբի տարբերակ) – 4:16
### Հիթ-շքերթներ

## Այլ տարբերակներ
2002 և 2006 թվականներին 3 Lions'98 երգը հատուկ վերաձայնագրվել է Հարավային Կորեայում և Ճապոնիայում, ինչպես նաև Գերմանիայում կայանալիք աշխարհի առաջնությունների համար։ 2006 թվականի տարբերակը զբաղեցրել է 9-րդ տեղը UK Singles Chart-ում, իսկ սինգլը իրենից ներկայացնում էր DualDisc տարբերակ. CD-ում թողարկվել են 1996 և 1998 թվականների տարբերակները, իսկ DVD-ում՝ երկու տեսահոլովակ։ 2021 թվականին Sony ընկերությունը թողարկել է նույն տարբերակը 7 դյույմանոց վինիլային սկավառակի վրա։ 2003 թվականին հոլանդական Hermes House Band խմբի կողմից ձայնագրվել է քավեր տարբերակը։

## Օգտագործումը այլ համատեքստում
1996 թվականի աշնանը Լեյբորիստական կուսակցության ղեկավար Թոնի Բլեերը ելույթ ունեցավ կուսակցությանը ուղղված ուղերձով՝ նվագելով երգի կրկներգը և ասելով՝ «17 տարի ցավերը չեն արգելում մեզ երազել, լեյբորիստները վերադառնում են տուն» (), հայտարարելով կուսակցության մտադրությունը՝ հաղթել առաջիկա ընտրություններում։ Լեյբորիստները, իսկապես, 1979 թվականից ի վեր գտնվում էին իշխող Պահպանողական կուսակցության ընդդիմության կազմում: Արդյունքում՝ 1997 թվականի մայիսի 1-ին ընտրություններում լեյբորիստները հաշվեհարդար տեսան։

Ինդի խումբ Los Campesinos!–ը «Hello Sadness» ալբոմի ձայնագրման համար նա ադապտացրել է երգը՝ վերագրելով այն «Every Defeat a Divorce (Three Lions)» () անունով։ Երգի տեքստում վոկալիստ Գարեթ Դեյվիդը պնդում էր, որ Անգլիայի պարտությունը 1998 թվականի աշխարհի առաջնությունում իր համար նույնպիսի հարված էր,ինչպես ծնողների ամուսնալուծությունը։

«Three Lions» երգը դարձել է ֆրանսիական «Ստրասբուրա» ակումբի ֆաստացի հիմնը տնային խաղերում։ 1997 թվականին «Das W auf dem Trikot»-ի () նրա շապիկ տարբերակը դարձավ Վերդեր Բրեմենի հիմնը. Original Deutschmacher կատակերգական դուետը հատուկ ձայնագրեց այս տարբերակը, իսկ Արնդ Զեյգլերը ()՝ բրեմենցիների տնային մարզադաշտի Վեզերշտադիոնի հաղորդավարը, ելույթ ունեցավ դուետում: 2008 թվականին Լիվերպուլի մեկ այլ կատակերգական տրիոն՝ «The Scaffold»–ը, թողարկեց «3 Shirts on a Line» տարբերակը 2008 թվականի Liverpool – The Number Ones բարեգործական  ալբոմի համար՝ Լիվերպուլի Եվրոպայի մշակութային մայրաքաղաք ընտրելու կապակցությամբ. Երգի անվանումը վերաբերում է մերսիսայդյան երեք թիմերին՝ «Լիվերպուլին», «Էվերթոնին» և «Տրանմեր Ռովերսին»։

## Ծանոթագրություններ

## Արտաքին հղումներ
* Երգի տեքստը
* 
*